**Aðalfundur foreldraráðs og foreldrafélags leikskólans Tjarnarskógar**

Fundur haldinn á Teams 4. nóvember 2021 kl. 20:00

Reynir Hólm Gunnarsson, formaður foreldraráðs setur fundinn og leggur til að Vigdís Diljá meðstjórnandi foreldraráðs verði fundarstjóri og Svana Magnúsdóttir ritari foreldrafélags verði ritari fundarins. Samþykkt án athugasemda.

Fyrst á dagskrá er fræðsluerindi um Uppeldi til ábyrgðar. Þær Rósey Kristjánsdóttir deildarstjóri og Sóley Orradóttir sérkennslustjóri á Tjarnarskógi sjá um kynninguna. Leikskólinn Tjarnarskógur er að innleiða stefnuna Uppeldi til ábyrgðar. Nánari upplýsingar má sjá á uppbygging.is

Björg Eyþórsdóttir, formaður foreldrafélagsins leggur fram skýrslu stjórnarinnar.

Elísabet Tómasdóttir, gjaldkeri foreldrafélagsins leggur fram ársreikning, hann samþykktur.

Formaður foreldraráðs, Reynir Hólm Gunnarsson leggur fram skýrslu stjórnar.

Í framhaldi var rætt um inntöku barna næsta haust. Sigga Dís leikskólastýra telur stöðuna vera góða fyrir haustið þar sem losni 52 pláss auk þess sem nýr leikskóli í fellabæ opnar. Jafnvel verði möguleiki á að taka inn börn tvisvar á ári, að sumri og í janúar.

Kosning í stjórn foreldrafélagsins. Berglind Hönnudóttir og Kolbjörg Benediktsdóttir bjóða sig fram í foreldrafélagið. Elísabet Tómasdóttir og Bríet Magnúsdóttir hætta stjórnarsetu.

Stjórn foreldraráðs, Reynir Hólm Gunnarsson, Sóley Valdimarsdóttir og Vigdís Diljá Óskarsdóttir ljúka stjórnarsetu. Bryndís Björt Hilmarsdóttir, Eydís Hildur Jóhannsdóttir og Sandra Dís Stefánsdóttir Linnet kosnar í nýja stjórn.

Önnur mál.

Vigdís Diljá meðstjórnandi foreldraráðs kemur með hugmynd að foreldrapör geti boðið sig fram í foreldraráð og annað mætt á fund. Til þess að svo verði þarf lagabreytingu. Tillagan að lagabreytingunni þarf að koma 2 vikum fyrir næsta aðalfund svo hægt sé að breyta lögunum. Var þessu því ekki breytt að sinni.

Fundi slitið 20:59